Nr. L 56/18 De Europæiske Fællesskabers Tidende 26. 2. 87 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 30. januar 1987 om bemyndigelse af kongeriget Danmark til at indføre tilsyn inden for Fælles- skabet med indførsel af visse tekstilvarer med oprindelse i visse tredjelande til fri omsætning i Fællesskabet (Kun den danske udgave er autentisk) (87/136/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske økonomiske Fællesskab, særlig artikel 115, stk. 1, under henvisning til Kommissionens beslutning 80/47/ EØF af 20. december 1979 om de tilsyns- og beskyttelses- foranstaltninger, som medlemsstaterne kan bemyndiges til at træffe over for indførsel af visse varer, der har oprin- delse i tredjelande og er overgået til fri omsætning i en anden medlemsstat (!) særlig artikel 1 og 2, og ud fra følgende betragtninger : Ifølge beslutning 80/47/EØF skal medlemsstaterne have forudgående bemyndigelse fra Kommissionen, inden de indfører tilsyn inden for Fællesskabet med de i beslut- ningen omhandlede produkter ; den 19. januar 1987 indgav den danske regering til Kommissionen for De europæiske Fællesskaber yderligere en anmodning i henhold til artikel 2 i beslutning 80/47/ EØF om bemyndigelse til at indføre tilsyn inden for Fællesskabet med indførsel af visse tekstilvarer med oprindelse i visse tredjelande og overgået til fri omsætning i en anden medlemsstat ; Kommissionen har nøje undersøgt de oplysninger, der er indgivet af de danske myndigheder til støtte for nævnte anmodning, på grundlag af de kriterier, der er lagt til grund i beslutning 80/47/EØF ; Kommissionen har især undersøgt om indførslerne kunne undergives tilsyn inden for Fællesskabet i henhold. til artikel 2 i beslutning 80/47/EØF, om der var givet oplys- () EFT nr. L 16 af 22. 1. 1980, s. 14. ninger angående de påberåbte økonomiske vanskelighe- der, samt om der i de i beslutning 80/47/EØF fastsatte referenceår har været omlægninger i samhandelen, eller om der er indgivet ansøgninger om importdokumenter inden for Fællesskabet ; det fremgår af denne undersøgelse, at der er risiko for, at de i bilaget omhandlede indførsler forværrer eller forlænger de eksisterende økonomiske vanskeligheder ; Danmark bør derfor bemyndiges til at underkaste indførs- lerne tilsyn inden for Fællesskabet indtil den 31. december 1988 — VEDTAGET FØLGENDE BESLUTNING : Artikel 1 Kongeriget Danmark bemyndiges til indtil den 31. december 1988 at indføre tilsyn inden for Fællesskabet med de i bilaget omhandlede indførsler i overensstem- melse med beslutning 80/47/EØF. Artikel 2 Denne beslutning er rettet til kongeriget Danmark. Udfærdiget i Bruxelles, den 30. januar 1987. På Kommissionens vegne Willy DE CLERCQ Medlem af Kommissionen